CELEX: 32006R0209
Language: sl
Date: 2006-02-07 00:00:00
Title: Uredba Komisije (ES) št. 209/2006 z dne  7. februarja 2006  o spremembi uredb (ES) št. 809/2003 in (ES) št. 810/2003 v zvezi s podaljšanjem veljavnosti prehodnih ukrepov za obrate za kompostiranje in pridobivanje bioplina na podlagi Uredbe (ES) št. 1774/2002 Evropskega parlamenta in Sveta   (Besedilo velja za EGP)

8.2.2006   
            
            
               SL
            
            
               Uradni list Evropske unije
            
            
               L 36/32
            
         
      UREDBA KOMISIJE (ES) št. 209/2006
   z dne 7. februarja 2006
   o spremembi uredb (ES) št. 809/2003 in (ES) št. 810/2003 v zvezi s podaljšanjem veljavnosti prehodnih ukrepov za obrate za kompostiranje in pridobivanje bioplina na podlagi Uredbe (ES) št. 1774/2002 Evropskega parlamenta in Sveta
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 1774/2002 Evropskega parlamenta in Sveta z dne 3. oktobra 2002 o določitvi zdravstvenih pravil za živalske stranske proizvode, ki niso namenjeni prehrani ljudi (1), in zlasti člena 32(1) Uredbe,
   ob upoštevanju naslednjega:
   
               (1)
            
            
               Uredba (ES) št. 1774/2002 določa zdravstvena pravila za živalske stranske proizvode, ki niso namenjeni prehrani ljudi. Zaradi strogosti navedenih pravil so bili odobreni prehodni ukrepi.
            
         
               (2)
            
            
               Uredba Komisije (ES) št. 809/2003 z dne 12. maja 2003 o prehodnih ukrepih po Uredbi (ES) št. 1774/2002 Evropskega parlamenta in Sveta glede standardov predelave snovi kategorije 3 in gnoja, ki se uporablja v obratih za kompostiranje (2), določa nekatere prehodne ukrepe, ki dajejo gospodarski panogi čas do 31. decembra 2005, da prilagodi in razvije alternativne standarde predelave snovi kategorije 3 in gnoja v obratih za kompostiranje.
            
         
               (3)
            
            
               Uredba Komisije (ES) št. 810/2003 z dne 12. maja 2003 o prehodnih ukrepih po Uredbi (ES) št. 1774/2002 Evropskega parlamenta in Sveta glede standardov predelave snovi kategorije 3 in gnoja v obratih za pridobivanje bioplina (3), določa nekatere prehodne ukrepe, ki dajejo gospodarski panogi čas do 31. decembra 2005, da prilagodi in razvije alternativne standarde predelave za snovi kategorije 3 in gnoja za pridobivanje bioplina.
            
         
               (4)
            
            
               Parametri, ki se uvedejo na podlagi mnenja Evropske agencije za varnost hrane (EFSA) z dne 7. septembra 2005, se razlikujejo od standardov predelave, ki ji države članice v skladu z uredbama (ES) št. 809/2003 in (ES) št. 810/2003 lahko odobrijo do 31. decembra 2005. Države članice bodo potrebovale tudi nekaj časa za izvajanje novega postopka potrjevanja, določenega v Uredbi Komisije (ES) št. 208/2006 z dne 7. februarja 2006 o spremembi prilog VI in VIII k Uredbi (ES) št. 1774/2002 Evropskega parlamenta in Sveta glede standardov predelave obratov za pridobivanje bioplina in kompostiranje in zahtev za hlevski gnoj (4).
            
         
               (5)
            
            
               Prehodne ukrepe, določene v uredbah (ES) št. 809/2003 in (ES) št. 810/2003, je treba zato podaljšati za nadaljnje obdobje, ki bo državam članicam omogočilo, da nosilcem dejavnosti dovolijo nadaljnjo uporabo nacionalnih pravil za standarde predelave snovi kategorije 3 in gnoja v obratih za kompostiranje in za pridobivanje bioplina.
            
         
               (6)
            
            
               Uredbi (ES) št. 809/2003 in (ES) št. 810/2003 je zato treba ustrezno spremeniti.
            
         
               (7)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   V členu 1(1), členu 3(2) in členu 4 Uredbe (ES) št. 809/2003 se datum „31. december 2005“ nadomesti z datumom „31. december 2006“.
   Člen 2
   V členu 1(1), členu 3(2) in členu 4 Uredbe (ES) št. 810/2003 se datum „31. december 2005“ nadomesti z datumom „31. december 2006“.
   Člen 3
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. februarja 2006
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 273, 10.10.2002, str. 1. Uredba, kakor je bila nazadnje spremenjena z Uredbo Komisije (ES) št. 416/2005 (UL L 66, 12.3.2005, str. 10).
   
      (2)  UL L 117, 13.5.2003, str. 10. Uredba, kakor je bila spremenjena z Uredbo (ES) št. 12/2005 (UL L 5, 7.1.2005, str. 3).
   
      (3)  UL L 117, 13.5.2003, str. 12. Uredba, kakor je bila spremenjena z Uredbo (ES) št. 12/2005.
   
      (4)  Glej stran 25 tega Uradnega lista.